नागदा में 36 घंटे में 4 इंच बारिश लगातार हुई जिससे कैचमेंट एरिया में चंबल नदी का जलस्तर बढ़ना शुरू हो गया था। बुधवार सुबह तक सैकड़ों साल पुराना चामुंडा माता मंदिर डूब गया। चंबल नदी में ऐसा उफान पहली बार देखा गया है। चंबल में पानी आते ही प्रशासन सक्रिय हो गया है और रात में ही चंबल किनारे सात से ज्यादा होमगार्ड जवानों की सुरक्षा उपकरणों के साथ ड्यूटी लगा दी गई। इससे पहले 2016 में इस दिन तक 36 इंच बारिश हो चुकी थी। चंबल में पानी बढ़ते ही मंदिर धीरे-धीरे डूबने लगा था। इस नजारे के साथ सेल्फी लेने के लिए शहर के लोग बड़ी संख्या में पहुंचने लगे थे।